| Medaljeoversikt |
| --- |
| Konkurrerte for Autoriserte nøytrale utøvere Autoriserte nøytrale utøvere |
| VM i friidrett |
| Sølv | London 2017 | 2,32 m |
| VM i friidrett innendørs |
| Gull | Birmingham 2018 | 2,36 m |
| Konkurrerte for Russlands flagg Russland |
| Sommer-OL for ungdom |
| Gull | Nanjing 2014 | 2,20 m |
| European Youth Olympic Festival |
| Gull | Utrecht 2013 | 2,08 m |

**Danil Lysenko** (russisk: **Данил Сергеевич Лысенко**, født 19. mai 1997 i Birsk) er en russisk høydehopper. Hans fremste internasjonale meritter er sølv under VM i friidrett 2017 i London og gull under VM i friidrett innendørs 2018.

Idrettskarriere
---------------

### 2013

Lysenko deltok i det russiske juniormesterskapet i 2013, og kom er på andreplass i 17-årsklassen. Han deltok i European Youth Summer Olympic Festival 2013 i Utrecht, og vant der høydehopp, foran Ionut Cristian Manea og Titouan Sajous. I september vant han også høydehopp under juniormesterskapet Euro-Asian Games 2013 i Kasakhstan. 

### 2014

Innendørs vant Lysenko *32nd Yuriy Lukasevich Memorial* (U18) i januar, og han vant det russiske U18-mesterskapet innendørs i februar, med 2,15 meter som beste hopp.

I det russiske uttakningsstevnet for European Youth Olympic vant han høydehopp, og ble dermed tatt ut til Sommer-OL for ungdom 2014. Videre vant han også det russiske U20-mesterskapet i juni, og U18-mesterskapet utendørs i juli. Han deltok i Junior-VM i friidrett 2014, og endte der på sjetteplass. I Sommer-OL for ungdom hoppet han 2,20 meter, og vant denne konkurransen 6 cm foran japanske Yuji Hiramatsu.

### 2015

Han åpnet innendørssesongen 2015 med å vinne innendørsstevnet 33rd Yuriy Lukashevich & Vyacheslav Seryodkin Memorial (U18), og han fikk bronse i det russiske U20-mesterskapet innendørs.

Han deltok i IAAF World Challenge-stevnet i Beijing, der han kom på fjerdeplass, og han kom også på fjerdeplass i det russiske mesterskapet for lag. I juni kom han på andreplass i det russiske U20-mesterskapet, og han kom på femteplass i Junior-EM i friidrett 2015.

### 2016

Innendørs kom han på andreplass i *E. S. Yalamov Memorial*, og han kom også på andreplass i 34th Yuriy Lukashevich & Vyacheslav Seryodkin Memorial. Han vant Moscow High Jumps Cup, med 2,31 meter, og han vant det russiske U20-mesterskapet innendørs i februar, der han hoppet 2,30 meter. I det russiske mesterskapet innendørs for senior kom han på tredjeplass.

Lysenko vant høydehopp i det russiske lagmesterskapet i friidrett i mai. I juni deltok han i det russiske mesterskapet i friidrett, og fikk der sølv i høydehopp, kun slått av Ivan Ukhov.

### 2017

Han vant Moscow High Jumps Cup innendørs, som året før, og han vant høydehopp under Russian Winter Meeting, der han hoppet 2,33 meter og satte ny personlig rekord. Han vant også det russiske juniormesterskapet innendørs i februar, og fikk sølv i det russiske innendørsmesterskapet for senior, der Ivan Ukhov igjen vant denne øvelsen.

Under det russiske lagmesterskapet kom han på fjerdeplass i høydehopp, og i det russiske utendørsmesterskapet i friidrett fikk han sølv bak Ivan Ukhov. Han hoppet 2,34 meter i juni, under det russiske juniormesterskapet, og satte med det ny personlig rekord. Han vant høydehopp under det russiske mesterskapet i juli.

IAAF utestengte Russland fra internasjonale mesterskap i 2015 etter brudd på dopingbestemmelsene, men Lysenko var en av utøverne som i juli 2017 fikk dispensasjon til å delta internasjonalt, som *nøytrale utøvere*. Han kunne dermed delta i VM i friidrett 2017. Han fikk sølv i VM, bak Mutaz Essa Barshim. 

### 2018

Han satte ny personlig innendørs under Hustopecske skakani-stevnet i Tsjekkia 27. januar, med 2,37 meter. Han vant høydehopp under det russiske mesterskapet innendørs i februar, med 2,35 meter.

Den 1. mars vant han høydehopp under VM innendørs i Birmingham, der han hoppet 2,36 meter.

Referanser
----------

1. ↑   World Athletics Database, World Athletics utøver-ID 278443[Hentet fra Wikidata]
2. 1 2 3 4 5 6 7 8  RusAthletics - *ЛЫСЕНКО ДАНИЛ СЕРГЕЕВИЧ* Arkivert 27. november 2017 hos Wayback Machine. besøkt 28. november 2017.
3. ↑  TimeTronics - *European Youth Olympic Festival*, besøkt 28. november 2017.
4. ↑  Nanjing 2014 - *Official Results Book - Athletics*, besøkt 28. november 2017.
5. ↑  BBC Sport - *IAAF: Eight more Russian athletes cleared to compete as neutrals*, besøkt 28. november 2017.
6. ↑  RunBlogRun - *Daniel Lysenko clears 2.37 meters at Hustopece!*, besøkt 1. mars 2018.

Eksterne lenker
---------------

* (en) Danil Lysenko – Olympics.com Rediger på Wikidata

* (en) Danil Lysenko – Olympic.org Rediger på Wikidata

* (en) Danil Lysenko – Olympedia Rediger på Wikidata

* (en) Danil Lysenko – World Athletics Rediger på Wikidata
* (en) Profil hos All-Athletics Arkivert 29. november 2017 hos Wayback Machine.

| * v
* d
* r
Verdensmestere i høydehopp innendørs, menn |
| --- |
| 
* 1985: Patrik Sjöberg
* 1987: Igor Paklin
* 1989: Javier Sotomayor
* 1991: Hollis Conway
* 1993: Javier Sotomayor
* 1995: Javier Sotomayor
* 1997: Charles Austin
* 1999: Javier Sotomayor
* 2001: Stefan Holm
* 2003: Stefan Holm
* 2004: Stefan Holm
* 2006: Jaroslav Rybakov
* 2008: Stefan Holm
* 2010: Ivan Ukhov
* 2012: Dimitris Khondrokoukis
* 2014: Mutaz Essa Barshim
* 2016: Gianmarco Tamberi
* 2018: Danil Lysenko
* 2022: Woo Sang-hyeok

 |